
1. sz. melléklet a  …. /2024. (XII. ...) önkormányzati határozathoz

Alsónyék Község Önkormányzatának
Stratégiai ellenőrzési terve
2025 – 2029. év
 
A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban Bkr.) 30. § (1) bekezdése alapján a belső ellenőrzési vezető stratégiai ellenőrzési tervet készít, amely - összhangban a szervezet hosszú távú céljaival - meghatározza a belső ellenőrzésre vonatkozó stratégiai fejlesztéseket a következő évekre, és az alábbiakat tartalmazza:  
a) a hosszú távú célkitűzéseket, stratégiai célokat;
b) a belső kontrollrendszer általános értékelését;
c) a kockázati tényezőket és értékelésüket;
d) a belső ellenőrzésre vonatkozó fejlesztési és képzési tervet;
e) a szükséges erőforrások felmérését elsősorban a létszám, képzettség, tárgyi feltételek tekintetében;
f) *  az a)–c) pont alapján meghatározott ellenőrzési prioritásokat.

A stratégiai ellenőrzési terv nem konkrét ellenőrzési programokat tartalmaz, hanem a belső ellenőrzés átfogó céljaira, a folyamatok kockázataira és a belső ellenőrzés fejlesztésének irányára vonatkozó megállapításokat fogalmaz meg. 
 

a) A hosszú távú célkitűzések, stratégiai célok 

A Bkr. 2. § b) pontja szerint a „belső ellenőrzés: független, tárgyilagos bizonyosságot adó és tanácsadó tevékenység, amelynek célja, hogy az ellenőrzött szervezet működését fejlessze és eredményességét növelje, az ellenőrzött szervezet céljai elérése érdekében rendszerszemléletű megközelítéssel és módszeresen értékeli, illetve fejleszti az ellenőrzött szervezet irányítási és belső kontrollrendszerének hatékonyságát”.  
 
A belső ellenőrzés feladata az Önkormányzat egészére kiterjedő egységes ellenőrzési rendszer keretében a folyamatos és rendszeres ellenőrzés alapjainak megteremtése és továbbfejlesztése, a környezeti változásokra különböző módon reagáló rendszerek vizsgálata, értékelése, melynek céljai az alábbiakban foglalhatók össze: 
· A hatályos jogszabályi előírásoknak, nemzetközi és az államháztartásért felelős miniszter által közzétett belső ellenőrzési standardoknak, belső ellenőrzési kézikönyvben foglaltaknak megfelelő, független, tárgyilagos, bizonyosságot adó és tanácsadó belső ellenőrzési rendszer folyamatos működtetése. 
· Az ellenőrzött szervezet működésének fejlesztése, eredményességének növelése független és objektív vélemény kialakításával.
· A jogszabályoknak, belső szabályzatoknak való megfelelés, gazdaságosság, eredményesség és hatékonyság vizsgálata.
· Megalapozott, bizonyítékokkal alátámasztott megállapítások, az ellenőrzött szervezet működését javító javaslatok megfogalmazása, jelentésben történő összefoglalása.
· A szervezet vezetőinek, testületeinek tájékoztatása a belső ellenőrzési megállapításokról, éves ellenőrzési terv végrehajtásáról.
· Eredményes munkakapcsolat, együttműködés kialakítása az ellenőrzött szerv vezetőivel a függetlenség és pártatlanság elvének betartásával.
· A belső ellenőrzési tevékenység végrehajtására prioritásokat, kiemelt kockázati tényezőket és rendelkezésre álló kapacitásokat figyelembe vevő tervezés alapján kerüljön sor.
· Az Önkormányzat és szervezetei működését – elsősorban gazdálkodását - érintő jogszabályi változások figyelemmel kísérése, alkalmazása az ellenőrzések végrehajtása során.


b) A belső kontrollrendszer általános értékelése

A Bkr. 21.§ (2) bekezdése alapján a belső kontrollrendszer kiépítésének, működésének jogszabályoknak és szabályzatoknak való megfelelése, valamint működésének gazdaságossága, hatékonysága és eredményessége is a belső ellenőrzés vizsgálandó területeit képezik.

A belső kontrollrendszer kialakítása és működtetése során a költségvetési szerv vezetőjének figyelembe kell vennie - a Bkr. 5. § (1) bekezdésében foglaltak szerint - az államháztartásért felelős miniszter által közzétett módszertani útmutatókban foglaltakat. A Pénzügyminisztérium által közzé tett gyakorlati útmutató részletesen kidolgozott elveket, módszertanokat tartalmaz a kontrollrendszer egyes elemeihez kapcsolódóan. 

A költségvetési szerv vezetője köteles elkészíteni és rendszeresen aktualizálni a költségvetési szerv ellenőrzési nyomvonalát. Az ellenőrzések során figyelembe kell venni az ellenőrzés alá vont szerv, szervezeti egység ellenőrzési nyomvonalát, mely a vizsgálat kiindulópontját is képezheti. A megállapítások alapján javaslattal élhet a belső ellenőrzés a nyomvonal kiegészítése, pontosítása érdekében.

A költségvetési szerv vezetője köteles rendszerezni a költségvetési szerv folyamatait, és kijelölni a folyamatgazdákat. 
A költségvetési szerv vezetője köteles kockázati tényezők figyelembe vételével kockázatelemzést végezni és integrált kockázatkezelési rendszert működtetni. A belső ellenőrzés feladata a kapcsolódó szabályzat elemzése, értékelése, a kockázatkezelés dokumentálásának, hatékonyságának vizsgálata kapcsolódó ellenőrzési témakör esetében.
A költségvetési szerv vezetője köteles szabályozni a szervezeti integritást sértő események kezelésének eljárásrendjét.
Fentieken felül a kontrollrendszer részét képező alábbi elemek vizsgálata is az ellenőrzés témája lehet:-	kontrollkörnyezet,
kontrolltevékenységek,
információs és kommunikáció rendszer,
nyomon követési rendszer (monitoring).


c)  Kockázati tényezők és értékelésük

A belső ellenőrzés tervezésének kockázatelemzésen kell alapulnia, rendelkezésre álló erőforrásait (személyi feltétel, időkeret) a legnagyobb kockázatot jelentő területek felé kell összpontosítania. Ennek megfelelően a kockázatelemzésre a Belső ellenőrzési Kézikönyvben rögzített lépések alapján kerül sor.
A kontrollkörnyezet elemzését követően a főfolyamatok és folyamatgazdák azonosítása valósul meg. A hosszú távú és vezetői elvárások figyelembe vételével kialakításra kerül a belső ellenőrzési fókusz, mely mentén haladva értékelésre kerül az egyes folyamatok jelentősége. A folyamatok és a felmért kockázati tényezők összevetése alapján a várható hatás és a bekövetkezés valószínűségét figyelembe véve rögzítésre kerül az összesített kockázatelemzés. A kockázatelemzés összesítéseként az egyes folyamatok jelentősége és kockázatossága alapján összesített értékelés készül, alacsony, közepes vagy magas kockázati besorolás szerint, amely alapján kijelölhető az éves tervek szerint elvégzendő ellenőrzések köre.


d) Belső ellenőrzésre vonatkozó fejlesztési és képzési terv
e) A szükséges erőforrások felmérése elsősorban a létszám, képzettség, tárgyi feltételek tekintetében 

Alsónyék Község Önkormányzata a belső ellenőrzési feladatok ellátásáról külső szolgáltató megbízásával gondoskodik. Fejlesztési tervként fogalmazódik meg a belső ellenőrzésre fordítandó időkeret és forrás megnövelése. 
 
Külső szolgáltató igénybevétele mentesít az önkormányzatot a kapacitás felmérés és létszámgazdálkodás alól.  
A belső ellenőrzési munkához szükséges tárgyi feltételeket a külső szolgáltató saját keretei között biztosítja.

Elvárás, hogy a külső szolgáltató belső ellenőre a Bkr.-ben előírt képzettséggel, képesítéssel és szakmai gyakorlattal rendelkezzen. A belső ellenőrnek regisztrálva kell lennie a költségvetési szervnél és köztulajdonban álló gazdasági társaságnál belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú kötelező továbbképzéséről szóló 22/2019. (XII. 23.) PM rendelet előírásai alapján vezetett hatósági nyilvántartásban, és a költségvetési szerveknél belső ellenőrzési tevékenység folytatásához szükséges engedéllyel kell rendelkeznie. A szolgáltató feladata gondoskodni arról, hogy a kötelező kétévenkénti továbbképzéseket a belsőellenőrök teljesítsék. 
 Az ellenőrzésekre való felkészülési tevékenység erősíthető az ellenőrzött szervezettel, szervezeti egységgel, tevékenységgel kapcsolatos információk szélesebb körű gyűjtése, kockázatok feltárása, korábbi, vagy külső ellenőrzések tapasztalatainak megismerése terén.
Az ellenőrzés módszereiben egyre szélesebb teret kell biztosítani a dokumentum alapú vizsgálati lehetőségeknek. Emellett célszerű fontos szerepet szánni az ellenőrzőlisták, teszt- és értékelő lapok, kérdőívek alkalmazásának, valamint gondoskodni azok megbízható, szakszerű kitöltetéséről az ellenőrzött szerv részéről. 

 
f) Az ellenőrzés prioritásai 

A Bkr. előírásainak megfelelően a belső ellenőrzés végezhet rendszer-, szabályszerűségi, pénzügyi, teljesítmény, valamint informatikai ellenőrzéseket. Az ellenőrzési témakör kiválasztásánál a belső ellenőrzés figyelembe veszi a kockázatelemzés eredményét, különös tekintettel a magas kockázatúnak ítélt területekre. 

Alapvető követelmény a valóságos helyzet feltárására irányuló törekvés, a tárgyszerűség, az objektivitás és a tényállás hű visszatükrözése. 
Törekedni kell: - az ellenőrzési kötelezettségek, jogosultságok - törvény szerinti - teljesítésére (rendszeres, ill. éves ellenőrzési kötelezettségek) - a felső vezetés ellenőrzési igényeinek, javaslatainak kielégítésére, - az ellenőrzéssel lefedett területek növelésére, - az ellenőrzött területek részfolyamatainak ellenőrzésére, - az időszerű ellenőrzési témák vizsgálatára (a környezeti változások figyelembe vételével), - a belső kontroll rendszer kialakításával, szabályozottságával, működtetésével, felülvizsgálatával kapcsolatos ellenőrzésekre. 
A költségvetési szervezetek ellenőrzésekor vizsgálandó területek meghatározásánál a vonatkozó jogszabályi előírásokon felül figyelembe kell venni a szervezet struktúrájában vagy tevékenységében beálló változásokat is. Elsődleges szempont az ellenőrzés működtetését illetően, hogy biztosítsa az önkormányzat és intézményeik rendelkezésére álló források szabályszerű, szabályozott, gazdaságos és hatékony és eredményes felhasználását.
Gyakori ellenőrzés tárgyává kell tenni elsősorban a szabályozás aktualitását és érvényesülését, a belső kontrollok működését, a vagyonkezelés, a pénzügyi és az adózási, a számviteli nyilvántartási feladatok ellátását.

A tanácsadási tevékenység keretében, a felmerülő igények szerint ellátható feladatok:
a) vezetők támogatása az egyes megoldási lehetőségek elemzésével, értékelésével,
vizsgálatával, pénzügyi helyzet felmérésével,
b) pénzügyi, tárgyi, informatikai és humánerőforrás-kapacitásokkal való ésszerűbb és
hatékonyabb gazdálkodásra irányuló tanácsadás,
c) tanácsadás a szervezeti struktúrák racionalizálása területén,
d) javaslatok megfogalmazása a költségvetési szerv működése eredményességének növelése és a belső kontrollrendszerek javítása, továbbfejlesztése érdekében, a költségvetési szerv belső szabályzatainak tartalmát, szerkezetét illetően.
e) a gazdálkodás során felmerülő számviteli, pénzügyi, adózási kérdésekre jogszabályok szerinti helyes megoldások megkeresése.


Alsónyék, 2024. november 28. 

Készítette:	Dr. Kádár Andrásné  
	belső ellenőrzési vezető      						


2. sz. melléklet a  …. /2024. (XII. ...) önkormányzati határozathoz


Alsónyék Község Önkormányzata 2025. évi belső ellenőrzési terve

 
A „Magyarország helyi önkormányzatairól” szóló 2011. évi CLXXXIX. Törvény, az államháztartásról szóló 2011. évi CXCV. Törvény, valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet határozza meg azokat a feladatokat, amelyeket a helyi önkormányzatnak és hivatalának a belső kontrollrendszer megszervezése és működtetése keretében el kell végeznie; továbbá a hivatkozott jogszabályok rendelkeznek arról is, hogy a belső kontrollok körében gondoskodni kell a belső ellenőrzés feladatainak ellátásról is. Ennek érdekében éves ellenőrzési tervet kell készíteni, melyet a képviselő-testületnek a tárgyévet megelőző év december 31-ig kell jóváhagynia. 

A 2025. évi belső ellenőrzési feladatokat – tekintettel arra, hogy közszolgálati jogviszonyban foglalkoztatott belső ellenőrrel, illetve belső ellenőrzési szervezettel nem rendelkezünk – külső erőforrás igénybevételével, szolgáltatóval kötött megbízási szerződés útján kívánjuk ellátni. 

Mindezek figyelembevételével Alsónyék Község Önkormányzata 2025. évi belső ellenőrzési terve a következőket tartalmazza.

I. A belső ellenőrzés tervezésének bemutatása 

A belső kontrollrendszer létrehozásáért, működtetéséért és fejlesztéséért a költségvetési szerv vezetője felelős az államháztartásért felelős miniszter által közzétett módszertani útmutatók figyelembe vételével és egyben köteles olyan szabályzatokat kiadni, folyamatokat kialakítani és működtetni, amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását. 
 
Az Áht. 70. § (2) bekezdése alapján a belső ellenőrzés a belső kontrollrendszer keretén belül működő bizonyosságot adó és tanácsadó tevékenysége keretében a jogszabályoknak és belső szabályzatoknak való megfelelést, a tervezést, gazdálkodást és a közfeladatok ellátását vizsgálva megállapításokat és javaslatokat fogalmaz meg a költségvetési szerv vezetője részére. 
 
A belső ellenőrzés az ellenőrzött szervezet céljai elérése érdekében rendszerszemléletű megközelítéssel és módszeresen értékeli, illetve fejleszti az ellenőrzött szervezet irányítási, belső kontroll és ellenőrzési eljárásainak hatékonyságát, a jogszabályoknak és belső szabályzatoknak való megfelelést, valamint a költségvetési bevételek és kiadások tervezését, felhasználását és elszámolását, továbbá az eszközökkel és forrásokkal való gazdálkodás folyamatát. 
 A belső ellenőrzés szakmai gyakorlatának nemzetközi normái szerint a belső ellenőrzési tevékenységnek értékelnie kell a vizsgált szervezet irányítását, működését és információs rendszerét fenyegető kockázatokat, a pénzügyi és működési adatok megbízhatósága és zártsága, a működési folyamatok hatékonysága és eredményessége, a vagyonvédelem, a jogszabályok, a szabályzatok, irányelvek, eljárások és szerződések betartása területén.  
 A belső ellenőrzés 2025. évi munkatervéhez kapcsolódóan kockázatelemzés készült, figyelembe véve a 370/2011. (XII. 31) Kormányrendeletben foglaltakat, továbbá a Belső Ellenőrzési Kézikönyv iránymutatásait, amely szerint megtörtént az önkormányzat tevékenységét érintő, gazdálkodási folyamatában rejlő kockázatok felmérése. 
A fő folyamatokhoz rendelt kockázati tényezőket a Belső Ellenőrzési Kézikönyvben rögzített két kritérium a bekövetkezés valószínűsége és a szervezetre gyakorolt hatásának összevont értékelése alapján rangsoroltuk. Az integrált mutatók a következő sorrendet mutatják:
jogszabályi változások hatása,
kontrolltevékenységek működése, 
belső szabályozás komplexitása,
bevételek realizálhatósági szintje,
pénzügyi szabálytalanságok bekövetkezésének hatásai,
szervezeti változások hatásai,
személyi változások hatásai.
Az éves terv összeállításánál számításba vett prioritások:
· belső kontrollok szabályozottsága és működése,
· a közérdekű adatok kötelező közzétételével kapcsolatos jogszabályok által előírt kötelezettségek betartásának ellenőrzése,
· a helyi adók nyilvántartása, hátralékok beszedése,
· [bookmark: _Hlk150800116]leltározás, selejtezés végrehajtásának ellenőrzése,
· gyermekétkeztetéssel kapcsolatos feladatok ellátása,
· a vagyongazdálkodás szabályozottsága, a vagyonnyilvántartások, leltározási tevékenység szabályszerűsége,
	közbeszerzési értékhatár alatti beszerzések rendje,
	az önkormányzat költségvetéséből céljelleggel (civil szervezetek számá-	ra) államháztartáson kívülre juttatott támogatások felhasználásnak, el	számolásának, nyilvántartásának szabályszerűsége,
	a közérdekű adatok kötelező közzétételével kapcsolatos jogszabályok 	által előírt kötelezettségek betartásának ellenőrzése,
· az előirányzatok felhasználásának tervszerűsége, 
· a gazdálkodás és a könyvvezetés szabályszerűsége,
· a kötelezettségvállalások célszerűsége, ésszerű forrás és eszközfelhasználás,
· a korábbi években zajlott belső és külső ellenőrzések tapasztalatainak, megállapításainak realizálása.

II. A tervezett ellenőrzés bemutatása

Tervezett ellenőrzés tárgya:

Az ellenőrzés tárgya:
A közérdekű adatok kötelező közzétételével kapcsolatos jogszabályok által előírt kötelezettségek betartásának ellenőrzése

Az ellenőrzés célja: annak megállapítása, hogy az önkormányzat mennyiben hajtotta végre az információs önrendelkezési jogról és az információszabadságról szóló 2011. évi CXII. Törvényben, és a kapcsolódó jogszabályokban foglaltakat a közérdekű adatokra vonatkozó szabályozási tájékoztatási kötelezettség tekintetében.
Az ellenőrzés célkitűzése a közpénzek felhasználásával, a köztulajdon használatának nyilvánosságával összefüggő, esetleges szabálytalanságok előfordulásának megelőzésére, korrigálására hozható intézkedésekre való figyelemfelhívás, a jogszabályi, belső szabályozásbeli előírásoktól való eltérésekből adódó kockázatok felmérése. 



Az ellenőrzés módszere:
A szabályzatok, eljárás rendek teljes körű elemzése és értékelése, a közzétételt előíró jogszabályok szerinti kapcsolódó dokumentumok, honlapok alapján a közérdekű adatok közzétételének teljes körűségét kell vizsgálni.

Ellenőrzött szervezeti egység: 	Alsónyék Község Önkormányzata
					
Ellenőrizendő időszak:	2024. év, illetve az ellenőrzés idején meglévő állapot
Szükséges ellenőrzési kapacitás: 	10 ellenőri nap

Ellenőrzés típusa:			szabályszerűségi

Ellenőrzés ütemezése:			 2025. III. negyedév
Megj: Az ellenőrzés ütemezése a Jegyző és a belső ellenőr megállapodása alapján módosulhat. 


Tanácsadásra rendelkezésre álló kapacitás: igény szerint.

A képzésre, továbbképzésre tervezett kapacitás: 
[bookmark: chp0]a külső szolgáltató egyénileg határozza meg, az Államháztartásról szóló 2011. évi CXCV. törvény 109. § (1) bekezdés 17) pontja, illetve a költségvetési szervnél és köztulajdonban álló gazdasági társaságnál belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú kötelező továbbképzéséről szóló 22/2019. (XII. 23.) PM rendelet előírásai alapján. 

III. Kockázatelemzés

[bookmark: _GoBack]KOCKÁZAT ELEMZÉSI ÖSSZESÍTŐ TÁBLÁZAT
2025. évi tervhez

Működési környezet kockázata														
	Sor-szám
	A kockázati tényezők megnevezése
	Valószínűség prioritása
	Hatás prioritása
	Összesített kockázati
besorolása

	1.
	Jogszabályi változások hatása
	magas
	magas
	magas

	2.
	Bevételek realizálhatósági szintje
	közepes
	magas
	közepes

	3.
	Pénzügyi szabálytalanságok bekövetkezésének hatásai
	közepes
	magas
	közepes

	4.
	Szervezeti változások hatásai
	alacsony
	közepes
	alacsony

	5.
	Belső szabályozás komplexitása
	közepes
	magas
	közepes

	6.
	Kontrolltevékenységek működése 
	közepes
	magas
	magas

	7.
	Személyi változások hatásai
	alacsony
	közepes
	közepes

	8.
	Alkalmazott munkaerő képzettsége
	alacsony
	magas
	közepes

	9.
	Tévedések bekövetkezése

	közepes
	alacsony
	alacsony

	10.
	Csalás, korrupció

	alacsony
	magas
	alacsony




Folyamatban rejlő kockázat

A közérdekű adatok kötelező közzétételével kapcsolatos jogszabályok által előírt kötelezettségek betartása

	Sor-szám
	A kockázati tényezők megnevezése
	Valószínűség prioritása
	Hatás prioritása
	Összesített kockázati
besorolása

	1.   
	Az önkormányzat közérdekű adatainak nyilvánosságra hozatalát biztosító szabályzatokat a változások miatt nem frissítették.
	magas


	magas
	magas

	2.
	A közadat kereső részére nem készítették el a leíró adataikat 
	magas
	közepes
	magas

	3.
	A Nemzeti Jogszabálytár internetes felületén nem tették közzé, vala- mennyi - 2013. június 30. után kihirdetett - hatályba lépett önkormányzati rendelet szövegét. 

	
közepes
		
közepes
	
közepes

	4.
	Az Önkormányzat nem rendelkezik hatályos adatvédelmi szabályzattal, 
	
közepes
		
közepes
	
közepes

	5.
	Az Önkormányzat nem rendelkezik hatályos informatikai biztonsági szabályzattal
	
közepes
		
magas
	
magas

	6.
	A törvényi szabályozás szerinti közzétételi adatokat az önkormányzat honlapja többségében tartalmazza, de az adattartalom nem teljes körű.

	közepes
	      közepes 
	közepes

